b'\n_START_ARTICLE_\nUhersk\xc3\xa9 Hradi\xc5\xa1t\xc4\x9b\n_START_SECTION_\nHistorie\n_START_PARAGRAPH_\nByen fikk bystatus av kong Ottokar II av B\xc3\xb6hmen i 1257 og navnet Hradi\xc5\xa1t\xc4\x9b viser til den lokale festningen. Uhersk\xc3\xa9, som betyr ungarsk, ble lagt til i 1578 og viser til at byen var som grensefestning mot ungarerne og andre folkeslag \xc3\xb8stfra._NEWLINE_Siden byen befinner seg i n\xc3\xa6rheten av grensen har den flere ganger blitt hjems\xc3\xb8kt av krigshandlinger. P\xc3\xa5 1500-tallet ble den angrepet av Kumanfolket, senere fulgte tredve\xc3\xa5rskrigen og tyrkiske raid. P\xc3\xa5 tross av gjentatte krigstog har byen bare blitt inntatt en gang, av den pr\xc3\xb8ysiske h\xc3\xa6ren i 1742 under den f\xc3\xb8rste schlesiske krig. I l\xc3\xb8pet av siste halvdel av 1700-tallet og 1800-tallet mistet byen sin milit\xc3\xa6re betydning. P\xc3\xa5 tross av dette var det ikke f\xc3\xb8r i 1840-\xc3\xa5rene at folk begynte \xc3\xa5 bosette seg utenfor de gamle bymurene.\n_START_SECTION_\nTransport\n_START_PARAGRAPH_\nByens jernbanestasjon ble ombygget i 2004 og vant prisen for Tsjekkias vakreste jernbanestasjon i 2011. Kunovice lufthavn som ligger rundt 5 kilometer fra sentrum har ikke faste avganger men er benyttet av tre lokale flyprodusenter.'